ΑΝΑΡΤΗΤΕΑ ΣΤΟ ΔΙΑΔΙΚΤΥΟ

Αθήνα, 21/06/2019

Αρ.πρωτ.: 9087

ΠΡΟΚΗΡΥΞΗ ΜΕΙΟΔΟΤΙΚΟΥ ΠΡΟΧΕΙΡΟΥ ΔΙΑΓΩΝΙΣΜΟΥ

«**ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ**»

ΑΠΟΦΑΣΗ

ΓΕΝΙΚΑ ΧΑΡΑΚΤΗΡΙΣΤΙΚΑ ΔΙΑΓΩΝΙΣΜΟΥ

|  |  |
| --- | --- |
| **ΑΝΑΘΕΤΟΥΣΑ ΑΡΧΗ** | **ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ** |
| **ΤΙΤΛΟΣ ΕΡΓΟΥ** | ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ |
| **ΦΟΡΕΑΣ ΓΙΑ ΤΟΝ ΟΠΟΙΟ ΠΡΟΟΡΙΖΕΤΑΙ ΤΟ ΕΡΓΟ** | **ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**  Τράπεζα Νομικών Πληροφοριών “ΙΣΟΚΡΑΤΗΣ” |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Ο εξοπλισμός και το λογισμικό θα εγκατασταθούν σε χώρο επιλογής του Δ.Σ.Α., ενώ οι υπηρεσίες τεχνικής υποστήριξης και εκπαίδευσης θα παρασχεθούν από τον Ανάδοχο στα γραφεία του Δ.Σ.Α. |
| **ΕΙΔΟΣ ΣΥΜΒΑΣΗΣ** | Σύμβαση Έργου |
| **ΕΙΔΟΣ ΔΙΑΔΙΚΑΣΙΑΣ** | Πρόχειρος Μειοδοτικός Διαγωνισμός με κριτήριο ανάθεσης τη χαμηλότερη από οικονομική άποψη προσφορά. |
| **ΠΡΟΫΠΟΛΟΓΙΣΜΟΣ** | Ο προϋπολογισμός του Έργου ανέρχεται στο ποσό των χωρίς ΦΠΑ: € 15.000 και ΦΠΑ: € 3.600. |
| **ΧΡΗΜΑΤΟΔΟΤΗΣΗ ΕΡΓΟΥ** | Το Έργο χρηματοδοτείται από τον **ΔΙΚΗΓΟΡΙΚΟ ΣΥΛΛΟΓΟ ΑΘΗΝΩΝ**. |
| **ΜΕΓΙΣΤΟΣ ΧΡΟΝΟΣ ΥΛΟΠΟΙΗΣΗΣ – ΔΙΑΡΚΕΙΑ ΕΡΓΟΥ** | Τρεις (3) μήνες από την υπογραφή της Σύμβασης. |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | 21/06/2019 |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | 01/07/2019 |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | 01/07/2019 και ώρα 12:00 |
| **ΤΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Η έδρα του Δ.Σ.Α., Ακαδημίας 60, 2ος όροφος, Τμήμα Προμηθειών Δ.Σ.Α. |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | 01/07/2019 και ώρα 12:30 |

Ο Δικηγορικός Σύλλογος Αθηνών (Δ.Σ.Α.), αφού έλαβε υπόψη του τον Κανονισμό Προμηθειών του, την απόφαση της Επιτροπής Πληροφορικής και Ανάπτυξης Υπηρεσιών Δ.Σ.Α. κατά τη συνεδρίαση της 6ης Φεβρουαρίου 2019, καθώς και τις ανάγκες της υπηρεσίας.

ΠΡΟΚΗΡΥΣΣΕΙ

Πρόχειρο διαγωνισμό με γραπτές σφραγισμένες προσφορές και κριτήριο κατακύρωσης τη χαμηλότερη τιμή για το έργο «ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ».

ΠΡΟΫΠΟΛΟΓΙΣΜΟΣ

Η συνολική προϋπολογιζόμενη δαπάνη της ανωτέρω προμήθειας ανέρχεται στο ποσό των δεκαπέντε χιλιάδων ευρώ (15.000 €), μη συμπεριλαμβανομένου του ΦΠΑ, και στο ποσό δεκαοκτώ εξακοσίων χιλιάδων πεντακοσίων ευρώ (18.600 €), συμπεριλαμβανομένου του αναλογούντος ΦΠΑ (24%).

ΥΠΟΒΟΛΗ ΠΡΟΣΦΟΡΩΝ

Όσοι επιθυμούν να λάβουν μέρος στο διαγωνισμό μπορούν να υποβάλουν προσφορές, σύμφωνα με τα οριζόμενα στην παρούσα διακήρυξη, το αργότερο μέχρι την 01/07/2019, ημέρα Δευτέρα και ώρα 12:00 το μεσημέρι, στα γραφεία του Δ.Σ.Α., οδός Ακαδημίας αρ. 60 - ΤΚ 10679, Αθήνα (Τμήμα Πρωτοκόλλου, 2ος όροφος).

Προσφορές που θα κατατεθούν μετά από την παραπάνω ημερομηνία και ώρα λογίζονται ως εκπρόθεσμες, απορρίπτονται ως απαράδεκτες και επιστρέφονται. Δεν γίνονται δεκτές για τη

Διακήρυξη Διαγωνισμού για το Έργο: «ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ**»**

και απορρίπτονται ως απαράδεκτες προσφορές που υποβάλλονται για μέρος μόνο της προσφερόμενης λύσης.

ΤΟΠΟΣ ΚΑΙ ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ

Ο διαγωνισμός θα διενεργηθεί στα γραφεία του Δ.Σ.Α. (αίθουσα ΤΑΚΗ ΠΑΠΠΑ) την 01/07/2019, ημέρα Δευτέρα και ώρα 12:30 το μεσημέρι.

Αναπόσπαστο μέρος της παρούσας είναι:

ΠΑΡΑΡΤΗΜΑ Α: ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ

ΠΑΡΑΡΤΗΜΑ Β: ΑΝΤΙΚΕΙΜΕΝΟ ΚΑΙ ΠΡΟΔΙΑΓΡΑΦΕΣ ΕΡΓΟΥ

ΠΑΡΑΡΤΗΜΑ Γ: ΟΙΚΟΝΟΜΙΚΗ ΠΡΟΣΦΟΡΑ

Ο διαγωνισμός θα διεξαχθεί με βάση τους όρους της παρούσας διακήρυξης, όπως αυτοί αναλύονται στα Παραρτήματα Α, Β και Γ αυτής, και τις διατάξεις του Κανονισμού Προμηθειών του Δ.Σ.Α. που είναι αναρτημένος στην ιστοσελίδα του Δ.Σ.Α., ο οποίος αποτελεί αναπόσπαστο μέρος της παρούσας διακήρυξης. Η διακήρυξη αυτή θα αναρτηθεί στην επίσημη ιστοσελίδα του Δ.Σ.Α. [(www.dsa.gr)](http://www.dsa.gr/).

Ο ΓΕΝΙΚΟΣ ΔΙΕΥΘΥΝΤΗΣ ΤΟΥ Δ.Σ.Α.

ΧΑΡΑΛΑΜΠΟΣ ΝΑΟΥΜΗΣ

ΠΑΡΑΡΤΗΜΑ Α

ΓΕΝΙΚΟΙ ΟΡΟΙ ΔΙΑΓΩΝΙΣΜΟΥ

1. Δικαίωμα συμμετοχής

1.1. Δικαίωμα συμμετοχής στον διαγωνισμό έχουν:

Φυσικά ή νομικά πρόσωπα καθώς και Ενώσεις/Κοινοπραξίες των ανωτέρω φυσικών ή νομικών προσώπων, που υποβάλλουν κοινή προσφορά.

Οι Ενώσεις/Κοινοπραξίες δεν απαιτείται να έχουν συγκεκριμένη νομική μορφή κατά την υποβολή της προσφοράς. Σε περίπτωση που Ένωση/Κοινοπραξία επιλεγεί, είναι δυνατόν να υποχρεωθεί να περιβληθεί σε συγκεκριμένη νομική μορφή, εάν της ανατεθεί η σύμβαση, στο μέτρο που η περιβολή αυτής της νομικής μορφής είναι αναγκαία για την ορθή εκτέλεση της σύμβασης.

Στην προσφορά της Ένωσης/Κοινοπραξίας θα πρέπει να αναγράφεται απαραιτήτως το ποσοστό συμμετοχής κάθε μέλους. Επίσης, πρέπει να υποβάλλεται με την προσφορά και το ισχύον συμφωνητικό σύστασης.

1.2. Κάθε συμμετέχων μεμονωμένα ή ως μέλος Ένωσης/Κοινοπραξίας πρέπει:

1.2.1. Να μην τελεί σε πτώχευση και σε διαδικασία κήρυξης σε πτώχευση.

1.2.2. Να είναι φορολογικά ενήμερος ως προς τις φορολογικές υποχρεώσεις του και ασφαλιστικά ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής).

1.2.3. Να μην έχει καταδικαστεί αμετάκλητα για:

α) συμμετοχή σε εγκληματική οργάνωση, κατά το άρθρο 2 παρ.1 της κοινής δράσης της αριθμ. 98/773/ΔΕΥ του Συμβουλίου της Ευρωπαϊκής Ένωσης,

β) δωροδοκία, κατά το άρθρο 3 της πράξης του Συμβουλίου της 26ης Μαΐου 1997 (21) και στο άρθρο 3 παρ.1 της κοινής δράσης αριθμ. 98/742/ΚΕΠΠΑ του Συμβουλίου,

γ) απάτη, κατά την έννοια του άρθρου 1 της σύμβασης για την προστασία των οικονομικών συμφερόντων των Ευρωπαϊκών Κοινοτήτων,

δ) νομιμοποίηση εσόδων από παράνομες δραστηριότητες, κατά το άρθρο 1 της αριθμ. 91/308/ΕΟΚ οδηγίας του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες,

ε) υπεξαίρεση (375 Π.Κ),

στ) απάτη (386-388 Π.Κ.),

ζ) εκβίαση (385 Π.Κ.),

η) πλαστογραφία (216-218 Π.Κ.),

θ) ψευδορκία (224 Π.Κ.),

ι) δωροδοκία (235-237 Π.Κ.),

ια) δόλια χρεοκοπία (398 Π.Κ.).

Σε περίπτωση που ο συμμετέχων έχει εταιρική μορφή, οι πιο πάνω προϋποθέσεις πρέπει να συντρέχουν στο πρόσωπο των διαχειριστών σε περίπτωση ομόρρυθμων (ΟΕ), ετερόρρυθμων (ΕΕ) και εταιρειών περιορισμένης ευθύνης (ΕΠΕ) και για τον πρόεδρο, τον διευθύνοντα σύμβουλο ή και τους τυχόν άλλους νομίμους εκπροσώπους της, σε περίπτωση ανώνυμης εταιρείας (ΑΕ).

1.2.4. Σε περίπτωση που ο συμμετέχων έχει εταιρική μορφή, η εταιρία πρέπει επιπλέον να μην τελεί σε αναγκαστική διαχείριση, κοινή ή ειδική εκκαθάριση, διαδικασία εξυγίανσης ή άλλη ανάλογη κατάσταση που δημιουργεί αμφιβολίες ως προς τη φερεγγυότητα και την οικονομική ευρωστία της, καθώς επίσης να μην τελεί σε διαδικασία κήρυξής της σε μία από τις προαναφερόμενες καταστάσεις.

1.2.5. Ο διαγωνιζόμενος να μην έχει αποκλεισθεί από συμμετοχή σε δημόσιους διαγωνισμούς.

Επισημαίνεται ότι σε περίπτωση υποβολής κοινής προσφοράς από Ένωση/ Κοινοπραξία, οι παραπάνω λόγοι αποκλεισμού ισχύουν για καθέναν από τους συμμετέχοντες ξεχωριστά στην κοινή προσφορά. Εάν συντρέχει λόγος αποκλεισμού έστω και για έναν συμμετέχοντα σε κοινή προσφορά, η υποβληθείσα κοινή προσφορά απορρίπτεται ως απαράδεκτη.

Η συνδρομή των παραπάνω προϋποθέσεων αποδεικνύεται από πιστοποιητικά που εκδίδονται από αρμόδιες δικαστικές ή διοικητικές αρχές. Τα πιστοποιητικά αυτά θα υποβληθούν στον Δ.Σ.Α. από τον υποψήφιο ανάδοχο στον οποίο θα κατακυρωθούν τα αποτελέσματα του διαγωνισμού, σύμφωνα με τα αναφερόμενα στη παρούσα διακήρυξη.

2. Κατάρτιση , υποβολή και αποσφράγιση προσφορών

2.1.'Οσοι επιθυμούν να λάβουν μέρος στον διαγωνισμό πρέπει να καταθέσουν μέσω του νομίμου εκπροσώπου τους ή εξουσιοδοτημένου αντιπροσώπου, ιδιοχείρως ή αποστέλλοντας ταχυδρομικά με συστημένη επιστολή ή μέσω courier στον Δ.Σ.Α., τις προσφορές τους έως και την ημερομηνία και ώρα υποβολής των προσφορών. Οι προσφορές θα αφορούν, επί ποινή αποκλεισμού, στο σύνολο της προμήθειας. Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους. Προσφορά που υποβλήθηκε μετά την καθορισμένη ημερομηνία και ώρα δεν θα λαμβάνεται υπόψη και θα επιστρέφεται στον ενδιαφερόμενο.

2.2 Οι προσφορές θα πρέπει να υποβάλλονται, επί ποινή αποκλεισμού, στην Ελληνική Γλώσσα, να είναι δακτυλογραφημένες και να μη φέρουν παράτυπες διορθώσεις, σβησίματα, διαγραφές, προσθήκες κ.λπ. Θα πρέπει να είναι με τα ίδια στοιχεία εκτυπωτικής μηχανής και μονογεγραμμένες από τον διαγωνιζόμενο. Αν υπάρχουν διορθώσεις, προσθήκες κ.λπ. πρέπει αυτές να μονογράφονται από τον συμμετέχοντα. Η δε αρμόδια επιτροπή κατά τον έλεγχο θα μονογράψει τις προσθήκες κ.λπ. και γενικά θα επιβεβαιώσει ότι αυτές έγιναν πριν την αποσφράγιση της προσφοράς. Οι προσφορές πρέπει να έχουν συνεχή αρίθμηση και υπογραφή του νόμιμου εκπροσώπου του συμμετέχοντος σε κάθε φύλλο τους. Εναλλακτικές προσφορές δεν γίνονται δεκτές και απορρίπτονται ως απαράδεκτες.

2.3 Οι προσφορές πρέπει να υποβληθούν μέσα σε ενιαίο σφραγισμένο φάκελο, ο οποίος πρέπει απαραίτητα να φέρει την ΕΠΩΝΥΜΙΑ και τα ΣΤΟΙΧΕΙΑ ΕΠΙΚΟΙΝΩΝΙΑΣ (διεύθυνση, αριθμός τηλεφώνου, φαξ, ηλεκτρονική διεύθυνση) του συμμετέχοντος και να γράφει ευκρινώς και τις παρακάτω ενδείξεις:

ΕΠΩΝΥΜΙΑ / ΣΤΟΙΧΕΙΑ ΕΠΙΚΟΙΝΩΝΙΑΣ ΣΥΜΜΕΤΕΧΟΝΤΟΣ

ΦΑΚΕΛΟΣ ΠΡΟΣΦΟΡΑΣ ΓΙΑ ΤΟΝ ΠΡΟΧΕΙΡΟ ΔΙΑΓΩΝΙΣΜΟ:

«**ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ**»

ΑΝΑΘΕΤΟΥΣΑ ΑΡΧΗ: ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ

ΗΜΕΡΟΜΗΝΙΑ ΔΙΕΝΕΡΓΕΙΑΣ ΔΙΑΓΩΝΙΣΜΟΥ: **01/07/2019**

«Να μην ανοιχθεί από την ταχυδρομική υπηρεσία ή τη γραμματεία»

Ο ΕΝΙΑΙΟΣ ΦΑΚΕΛΟΣ ΚΑΘΕ ΠΡΟΣΦΟΡΑΣ ΘΑ ΠΡΕΠΕΙ ΝΑ ΠΕΡΙΛΑΜΒΑΝΕΙ:

Δύο (2) ξεχωριστούς σφραγισμένους επιμέρους φακέλους («Υποφακέλους»), ήτοι:

2.3.1 Φάκελος «ΔΙΚΑΙΟΛΟΓΗΤΙΚΑ-ΤΕΧΝΙΚΗ ΠΡΟΣΦΟΡΑ»: στον οποίο θα περιλαμβάνονται τα τυπικά και λοιπά δικαιολογητικά που υποβάλλει υποχρεωτικά και επί ποινή αποκλεισμού ο προσφέρων καθώς και η τεχνική προσφορά του.

Τα δικαιολογητικά αυτά είναι:

α) Τα νομιμοποιητικά έγγραφα κάθε συμμετέχοντος, ήτοι επικυρωμένο αντίγραφο του ισχύοντος καταστατικού και τα ΦΕΚ στα οποία έχουν δημοσιευθεί το καταστατικό ίδρυσης και οι τροποποιήσεις του (για ΑΕ και ΕΠΕ). Επικυρωμένα αντίγραφα του καταστατικού και των τροποποιήσεών του (για ΟΕ και ΕΕ). Στοιχεία και έγγραφα (πρωτότυπα ή επικυρωμένα αντίγραφα) από τα οποία πρέπει να προκύπτουν ο Πρόεδρος και Διευθύνων Σύμβουλος ΑΕ, τα υπόλοιπα πρόσωπα που έχουν δικαίωμα να δεσμεύουν με την υπογραφή τους το νομικό πρόσωπο και τα έγγραφα της νομιμοποίησης αυτών, αν αυτό δεν προκύπτει ευθέως από το καταστατικό αναλόγως με τη νομική μορφή των εταιρειών ή κάθε άλλου νομικού προσώπου.

β) Υπεύθυνη δήλωση του Ν. 1599/1986 (ΦΕΚ 75Α) του συμμετέχοντος στην οποία θα δηλώνεται ότι:

* Αποδέχεται ανεπιφύλακτα τους όρους της παρούσας διακήρυξης.
* Η προσφορά συντάχθηκε σύμφωνα με τους όρους της παρούσας διακήρυξης, των οποίων έλαβε πλήρη και ανεπιφύλακτη γνώση.
* Η υποβαλλόμενη προσφορά καλύπτει το σύνολο και όχι μέρος της προσφερόμενης λύσης.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικό με οποιαδήποτε απόφαση του Δ.Σ.Α. για αναβολή ή ακύρωση του διαγωνισμού.
* Σε περίπτωση κατακύρωσης θα προσκομίσει στον Δ.Σ.Α. τα πιστοποιητικά που αναφέρονται στον όρο 7 της παρούσας.

γ) Υπεύθυνη δήλωση του Ν. 1599/1986 (ΦΕΚ 75Α) του συμμετέχοντος σχετικά με τα αναφερόμενα στους όρους 1.2.1, 1.2.2., 1.2.3. 1.2.4 και 1.2.5. της παρούσας. Για τη συνδρομή των προϋποθέσεων του όρου 1.2.3. θα υποβάλλεται η ως άνω υπεύθυνη δήλωση από κάθε πρόσωπο που αναφέρεται στον όρο αυτό.

δ) Έγγραφο εκπροσώπησης εφ' όσον ο προσφέρων συμμετέχει στον διαγωνισμό με εκπρόσωπό του.

2.3.2. Σε περίπτωση υποβολής κοινής προσφοράς από Ένωση/Κοινοπραξία, όλα τα ανωτέρω δικαιολογητικά πρέπει να υποβάλλονται για κάθε μέλος. Επίσης, πρέπει να υποβληθεί και το ισχύον συμφωνητικό σύστασης της Ένωσης/Κοινοπραξίας.

2.3.3. Φάκελος «Τεχνική προσφορά»: Στον ως άνω φάκελο των δικαιολογητικών θα υπάρχει και η Τεχνική προσφορά, η οποία πρέπει επί ποινή αποκλεισμού να είναι σύμφωνη με το Παράρτημα Β της παρούσας και στην οποία θα δηλώνεται ρητά επί ποινή αποκλεισμού ότι γίνονται αποδεκτά τα αναγραφόμενα στο παράρτημα Β της παρούσης. Η τεχνική προσφορά θα είναι υπογεγραμμένη από τον υποψήφιο ανάδοχο.

2.3.4. Φάκελος «Οικονομική προσφορά»: ο οποίος θα πρέπει να περιέχει επί ποινή αποκλεισμού το Παράρτημα Γ της παρούσας, συμπληρωμένο με ευκρίνεια:

* Τη συνολική αμοιβή χωρίς ΦΠΑ
* Τη συνολική αξία ΦΠΑ
* Τη συνολική αμοιβή με ΦΠΑ

Στην οικονομική του προσφορά ο συμμετέχων θα πρέπει να αναφέρει τον χρόνο της ισχύος της προσφοράς του, που θα είναι σύμφωνος με όσα αναφέρονται στην παρούσα διακήρυξη.

Σε περίπτωση που η προσφορά του συμμετέχοντος έχει χρονική διάρκεια μικρότερη της ζητούμενης από τη διακήρυξη, η προσφορά απορρίπτεται ως απαράδεκτη.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς ούτε σε περίπτωση που ζητηθεί παράταση της διάρκειας ισχύος της προσφοράς.

Όλες οι τιμές θα είναι εκφρασμένες σε ευρώ και θα αναγράφονται αριθμητικά και ολογράφως. Σε περίπτωση που υπάρχει διαφορά μεταξύ των δύο αναγραφών, υπερισχύει η τιμή που έχει αναγραφεί ολογράφως. Προσφορές στις οποίες δεν προκύπτει με σαφήνεια η προσφερόμενη τιμή απορρίπτονται. Η τιμή θα επιβαρύνεται μόνο με τον αναλογούντα φόρο προστιθέμενης αξίας (ΦΠΑ), ο οποίος θα βαρύνει τον Δ.Σ.Α.

Επίσης, προσφορές που θέτουν όρο αναπροσαρμογής κατά τη διάρκεια εκτέλεσης της σύμβασης απορρίπτονται ως απαράδεκτες.

Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς ούτε σε περίπτωση που ζητηθεί παράταση της διάρκειας ισχύος της προσφοράς. Σημειώνεται ότι οι τυχόν υπέρ τρίτων κρατήσεις ως και κάθε άλλη δαπάνη που σχετίζεται με το έργο (αμοιβές προσωπικού, ασφαλιστικές του εισφορές έξοδα μετακινήσεων κ.λπ.), θα βαρύνουν τον ανάδοχο. Ο αναλογούν Φόρος Προστιθέμενης Αξίας (ΦΠΑ) βαρύνει τον Δ.Σ.Α.

3. Η προσφορά πρέπει να είναι υπογεγραμμένη σε κάθε φύλλο της και σε περίπτωση υποβολής κοινής προσφοράς από Ένωση/Κοινοπραξία από όλα τα μέλη της Ένωσης/Κοινοπραξίας.

4. Ισχύς προσφορών. Οι προσφορές ισχύουν και δεσμεύουν τους συμμετέχοντες για ενενήντα (90) ημερολογιακές ημέρες από την επομένη της διενέργειας του διαγωνισμού. Προσφορά που ορίζει μικρότερο χρόνο ισχύος ή δεν ορίζει καθόλου χρόνο ισχύος απορρίπτεται ως απαράδεκτη. Εάν προκύψει θέμα παράτασης της ισχύος των προσφορών ο Δ.Σ.Α. θα απευθύνει έγγραφο ερώτημα προς τους συμμετέχοντες πέντε (5) ημέρες πριν από τη λήξη ισχύος των προσφορών, αναφορικά με την αποδοχή παράτασης για συγκεκριμένο χρονικό διάστημα. Οι συμμετέχοντες οφείλουν να απαντήσουν σχετικά μέσα σε τρεις (3) ημέρες. Η ανακοίνωση της κατακύρωσης του Διαγωνισμού στον ανάδοχο μπορεί να γίνεται και μετά τη λήξη της ισχύος της προσφοράς, τον δεσμεύει όμως μόνο εφόσον αυτός το αποδεχθεί.

5. Χρόνος και τόπος παράδοσης.

Οι εφαρμογές θα εγκατασταθούν στον κεντρικό εξοπλισμό του Ενιαίου Πληροφοριακού Συστήματος στον Δ.Σ.Α. Ο χρόνος παράδοσης καθορίζεται σε δύο μήνες από την υπογραφή της σύμβασης.

6. Επιλογή Αναδόχου - Κατακύρωση Διαγωνισμού

6.1 Η επιλογή Αναδόχου και η κατακύρωση των αποτελεσμάτων του διαγωνισμού θα γίνει στον συμμετέχοντα που προσέφερε τη χαμηλότερη τιμή με απόφαση του αρμοδίου οργάνου του Δ.Σ.Α., μετά από σχετική εισήγηση της επιτροπής του διαγωνισμού. Η επιτροπή θα διαμορφώσει την εισήγησή της, αφού προβεί σε αποσφράγιση των τεχνικών και οικονομικών προσφορών των συμμετεχόντων, έλεγχο και πρακτική δοκιμασία των ειδών και αξιολόγηση σύμφωνα με τον κανονισμό προμηθειών του Δ.Σ.Α. και την παρούσα διακήρυξη.

6.2 Μετά την αξιολόγηση των προσφορών, ο συμμετέχων στον οποίο πρόκειται να γίνει η κατακύρωση οφείλει, εντός προθεσμίας δέκα (10) ημερών από την κοινοποίηση σ' αυτόν της σχετικής έγγραφης ειδοποίησης του Δ.Σ.Α., να υποβάλει στην Επιτροπή Διαγωνισμού, σε σφραγισμένο φάκελο, τα εξής έγγραφα και δικαιολογητικά από τις κατά περίπτωση αρμόδιες δικαστικές και διοικητικές αρχές, τα οποία αποσφραγίζονται και ελέγχονται από αυτήν:

α) Απόσπασμα ποινικού μητρώου έκδοσης του τελευταίου τριμήνου πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι τα πρόσωπα που ορίζονται στον όρο 1.1 δεν έχουν καταδικαστεί για τα αδικήματα που αναφέρονται στον όρο 1.2.3. της παρούσας, με αμετάκλητη απόφαση.

β) Πιστοποιητικό αρμόδιας δικαστικής ή διοικητικής αρχής έκδοσης του τελευταίου τριμήνου, πριν από την κοινοποίηση της ως άνω έγγραφης ειδοποίησης, από το οποίο να προκύπτει ότι δεν τελεί στις καταστάσεις που αναφέρονται στους όρους 1.2.1 και 1.2.4. της παρούσας.

γ) Πιστοποιητικό που εκδίδεται από αρμόδια κατά περίπτωση αρχή, από το οποίο να προκύπτει ότι κατά την προσκόμισή του είναι ενήμερος ως προς τις υποχρεώσεις του που αφορούν τις εισφορές κοινωνικής ασφάλισης (κύριας και επικουρικής) καθώς και ως προς τις φορολογικές υποχρεώσεις του.

δ) Υπεύθυνη δήλωση περί μη αποκλεισμού από δημόσιους διαγωνισμούς.

6.3 Εάν περάσει άπρακτη η παραπάνω προθεσμία χωρίς ο Ανάδοχος να αποστείλει τα απαιτούμενα δικαιολογητικά, για την υπογραφή της σύμβασης, ο Δ.Σ.Α. μπορεί να τον κηρύξει έκπτωτο και να αποφασίσει την ανάθεση της προμήθειας στον επόμενο κατά σειρά κατάταξης.

6.4 Ο Δ.Σ.Α. δεν δεσμεύεται για την τελική ανάθεση της σύμβασης και δικαιούται να την αναθέσει ή όχι, να ματαιώσει, να αναβάλει ή να επαναλάβει τη σχετική διαδικασία, χωρίς ουδεμία υποχρέωση για καταβολή αμοιβής ή αποζημίωσης εξ αυτού του λόγου στους συμμετέχοντες.

7. Κατάρτιση και υπογραφή της Σύμβασης - Εγγυητική Επιστολή Καλής Εκτέλεσης

7.1 Μεταξύ του Δ.Σ.Α. και του Αναδόχου στον οποίο κατακυρώθηκε το έργο υπογράφεται σύμβαση, σύμφωνα με τους όρους της παρούσας. Τυχόν υποβολή σχεδίων σύμβασης από τους συμμετέχοντες μαζί με τις προσφορές τους δεν δημιουργεί καμία δέσμευση για τον Δ.Σ.Α.

Η σύμβαση καταρτίζεται στην ελληνική γλώσσα με βάση τους όρους που περιλαμβάνονται στη διακήρυξη και την προσφορά του Αναδόχου όπως έγινε αποδεκτή κατά την κατακύρωση.

Το κείμενο της σύμβασης κατισχύει κάθε άλλου κειμένου στο οποίο στηρίζεται, εκτός κατάδηλων σφαλμάτων ή παραδρομών. Για θέματα που δεν ρυθμίζονται ρητά από τη σύμβαση και τα παραρτήματα αυτής ή σε περίπτωση που ανακύψουν αντικρουόμενοι/αντιφατικοί όροι αυτής, για την ερμηνεία της λαμβάνονται υπόψη κατά σειρά η παρούσα Διακήρυξη, η απόφαση κατακύρωσης και η προσφορά του Αναδόχου.

7.2 Ο Ανάδοχος στον οποίο κατακυρώθηκε η προμήθεια υποχρεούται να καταθέσει εγγυητική επιστολή καλής εκτέλεσης, κατά την υπογραφή της σχετικής σύμβασης, για την τήρηση των όρων της σύμβασης. Σε διαφορετική περίπτωση, κηρύσσεται έκπτωτος, και ο Δ.Σ.Α. μπορεί να αποφασίσει την ανάθεση της προμήθειας στον επόμενο κατά σειρά κατάταξης.

Η Εγγυητική Επιστολή θα πρέπει να έχει εκδοθεί από αναγνωρισμένο πιστωτικό ίδρυμα ή άλλο νομικό πρόσωπο, που λειτουργούν νόμιμα στα κράτη μέλη της Ε.Ε. και έχουν σύμφωνα με τη νομοθεσία των κρατών μελών αυτό το δικαίωμα, ποσού ίσου με το 5% της οικονομικής προσφοράς του συμπεριλαμβανομένου του αναλογούντος Φ.Π.Α. Η εγγυητική επιστολή πρέπει να κατατεθεί προ ή έως την υπογραφή της σύμβασης.

Η εγγυητική επιστολή πρέπει να έχει διάρκεια ισχύος ένα (1) μήνα μετά την ημερομηνία παράδοσης του είδους. Εάν η εγγυητική επιστολή εκδοθεί από μη ελληνική Τράπεζα, τότε μπορεί να είναι συντεταγμένη σε μία από τις επίσημες γλώσσες της Ευρωπαϊκής Κοινότητας, αλλά θα συνοδεύεται απαραίτητα από επίσημη επικυρωμένη μετάφραση στην ελληνική γλώσσα, η οποία υπερισχύει της ξενόγλωσσης διατύπωσης.

Σε περίπτωση Ένωσης/Κοινοπραξίας θα πρέπει να σημειώνεται στην εγγύηση καλής εκτέλεσης ότι αυτή καλύπτει όλα τα μέλη της ένωσης/κοινοπραξίας, αλληλεγγύως. Η εγγυητική επιστολή καλής εκτέλεσης επιστρέφεται στον Ανάδοχο μετά την οριστική παραλαβή του υπό προμήθεια είδους, σύμφωνα με τα οριζόμενα στη σύμβαση. Εναλλακτικώς, η παραπάνω εγγύηση για την καλή εκτέλεση δύναται να δοθεί και με καταβολή του αντίστοιχου ποσού στο ταμείο του Δ.Σ.Α., εκδιδομένου προς τούτο αντίστοιχου αποδεικτικού καταβολής, στο οποίο θα αναγράφονται τα στοιχεία της σύμβασης στην οποία αφορά, σύμφωνα με το άρθρο 31 παρ.1 του Κανονισμού Προμηθειών του Δ.Σ.Α. Για την ως άνω εγγύηση ισχύουν αναλόγως οι προβλέψεις της προηγούμενης παραγράφου για την εγγυητική επιστολή καλής εκτέλεσης.

7.3. Οι τιμές των προσφορών δεν υπόκεινται σε οποιαδήποτε αναπροσαρμογή κατά τη διάρκεια ισχύος της σύμβασης. Ο Δ.Σ.Α. διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση της προσφερόμενης τιμής.

8. Παραλαβή

Οι εφαρμογές θα εγκατασταθούν στον κεντρικό εξοπλισμό του Ενιαίου Πληροφοριακού Συστήματος στον Δ.Σ.Α..

9. Τρόπος πληρωμής του Αναδόχου

Ο Ανάδοχος θα λάβει 30% προκαταβολή της αμοιβής του με την υπογραφή της σύμβασης και με την έκδοση του πρωτοκόλλου παράδοσης παραλαβής θα του καταβληθεί η εξόφληση.

Ο Ανάδοχος, προκειμένου να εισπράξει την αμοιβή του, υποχρεούται στην προσκόμιση των νόμιμων παραστατικών και δικαιολογητικών που προβλέπονται από τις ισχύουσες διατάξεις καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

10.Τρόπος λήψης εγγράφων διαγωνισμού - Πληροφορίες

Οι ενδιαφερόμενοι μπορούν να παραλαμβάνουν τη Διακήρυξη από τα γραφεία του Δ.Σ.Α. (οδός Ακαδημίας αρ. 60, ΤΚ 10679, Αθήνα), μετά από την υποβολή σχετικής αίτησης στην οποία θα αναγράφονται τα στοιχεία επικοινωνίας τους (επωνυμία, διεύθυνση, τηλέφωνο, φαξ, e-mail).

Οι παραλήπτες της Διακήρυξης υποχρεούνται να ελέγξουν άμεσα το αντίτυπο που παραλαμβάνουν και εφόσον διαπιστώσουν οποιαδήποτε παράλειψη να το γνωρίσουν εγγράφως στον Δ.Σ.Α., προκειμένου να λάβουν νέο πλήρες αντίγραφο.

Κανένας υποψήφιος δεν μπορεί σε οποιαδήποτε περίπτωση να επικαλεσθεί προφορικές απαντήσεις εκ μέρους οποιουδήποτε υπαλλήλου του Δ.Σ.Α. σχετικά με τους όρους του Διαγωνισμού.

ΠΑΡΑΡΤΗΜΑ Β

**ΑΝΤΙΚΕΙΜΕΝΟ ΚΑΙ ΠΡΟΔΙΑΓΡΑΦΕΣ ΕΡΓΟΥ**

**ΓΕΝΙΚΕΣ ΠΛΗΡΟΦΟΡΙΕΣ Συνοπτικά στοιχεία Έργου**

|  |  |
| --- | --- |
| **ΑΝΑΘΕΤΟΥΣΑ ΑΡΧΗ** | **ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ** |
| **ΤΙΤΛΟΣ ΕΡΓΟΥ** | ON LINE ΕΓΓΡΑΦΗ ΣΥΝΔΡΟΜΗΤΩΝ ΣΤΗΝ ΤΝΠ ΤΟΥ Δ.Σ.Α. “ΙΣΟΚΡΑΤΗΣ” ON LINE ΗΛΕΚΤΡΟΝΙΚΕΣ ΣΥΝΑΛΛΑΓΕΣ, ΔΙΑΔΙΚΑΣΙΕΣ ΑΣΦΑΛΟΥΣ ΠΡΟΣΒΑΣΗΣ ΚΑΙ ΕΝΗΜΕΡΩΣΗ ΤΟΥ ΛΟΓΙΣΤΗΡΙΟΥ |
| **ΦΟΡΕΑΣ ΓΙΑ ΤΟΝ ΟΠΟΙΟ ΠΡΟΟΡΙΖΕΤΑΙ ΤΟ ΕΡΓΟ** | **ΔΙΚΗΓΟΡΙΚΟΣ ΣΥΛΛΟΓΟΣ ΑΘΗΝΩΝ**  Τράπεζα Νομικών Πληροφοριών “ΙΣΟΚΡΑΤΗΣ” |
| **ΤΟΠΟΣ ΠΑΡΑΔΟΣΗΣ – ΤΟΠΟΣ ΠΑΡΟΧΗΣ ΥΠΗΡΕΣΙΩΝ** | Ο εξοπλισμός και το λογισμικό θα εγκατασταθούν σε χώρο επιλογής του Δ.Σ.Α., ενώ οι υπηρεσίες τεχνικής υποστήριξης και εκπαίδευσης θα παρασχεθούν από τον Ανάδοχο στα γραφεία του Δ.Σ.Α. |
| **ΕΙΔΟΣ ΣΥΜΒΑΣΗΣ** | Σύμβαση Έργου |
| **ΕΙΔΟΣ ΔΙΑΔΙΚΑΣΙΑΣ** | Πρόχειρος Μειοδοτικός Διαγωνισμός με κριτήριο ανάθεσης τη χαμηλότερη από οικονομική άποψη προσφορά. |
| **ΠΡΟΫΠΟΛΟΓΙΣΜΟΣ** | Ο προϋπολογισμός του Έργου ανέρχεται στο ποσό των χωρίς ΦΠΑ: € 15.000 και ΦΠΑ: € 3.600. |
| **ΧΡΗΜΑΤΟΔΟΤΗΣΗ ΕΡΓΟΥ** | Το Έργο χρηματοδοτείται από τον **ΔΙΚΗΓΟΡΙΚΟ ΣΥΛΛΟΓΟ ΑΘΗΝΩΝ**. |
| **ΜΕΓΙΣΤΟΣ ΧΡΟΝΟΣ ΥΛΟΠΟΙΗΣΗΣ – ΔΙΑΡΚΕΙΑ ΕΡΓΟΥ** | Τρεις (3) μήνες από την υπογραφή της Σύμβασης. |
| **ΗΜΕΡΟΜΗΝΙΑ ΔΙΑΚΗΡΥΞΗΣ** | 21/06/2019 |
| **ΠΡΟΘΕΣΜΙΑ ΓΙΑ ΥΠΟΒΟΛΗ ΔΙΕΥΚΡΙΝΙΣΕΩΝ ΕΠΙ ΤΩΝ ΟΡΩΝ ΤΗΣ ΔΙΑΚΗΡΥΞΗΣ** | 01/07/2019 |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ** | 01/07/2019 και ώρα 12:00 |
| **ΤΟΠΟΣ ΚΑΤΑΘΕΣΗΣ ΠΡΟΣΦΟΡΩΝ** | Η έδρα του Δ.Σ.Α., Ακαδημίας 60, 2ος όροφος, Τμήμα Προμηθειών Δ.Σ.Α. |
| **ΗΜΕΡΟΜΗΝΙΑ ΚΑΙ ΩΡΑ ΑΠΟΣΦΡΑΓΙΣΗΣ ΠΡΟΣΦΟΡΩΝ** | 01/07/2019 και ώρα 12:30 |

**ΥΠΑΡΧΟΥΣΑ ΚΑΤΑΣΤΑΣΗ**

**ΥΦΙΣΤΑΜΕΝΟ ΠΕΡΙΒΑΛΛΟΝ**

**Φυσική Αρχιτεκτονική**

Η υποδομή η οποία καλύπτει τη λειτουργικότητα του ΙΣΟΚΡΑΤΗ στην παρούσα κατάσταση αποτυπώνεται στο παρακάτω σχήμα:



Η λειτουργικότητα που παρέχουν οι παραπάνω servers αποτυπώνεται στον πίνακα που ακολουθεί:

|  |  |  |  |
| --- | --- | --- | --- |
| **Εξυπηρετητής** | **Virtualization** | **Λειτουργικό Σύστημα** | **Ρόλος** |
| ES7000 |  | Windows 2003 | Web server (IIS)  Application Server (Tomcat) |
| HP DL360 | NAI | Windows 2008 R2 | DB Server (SQL Server 2008) |
| RS6000 |  | AIX 5.2 | DB Server (Basis v10) |
| Compaq |  | Windows 2000 | Application Server (internal users) |

Ο ES7000 και o HP DL 360 έχουν πρόσβαση στο SAN μέσω των 2 οπτικών switches και κατ’ επέκταση στο EMC Clariion storage.

**Λογική Αρχιτεκτονική**

Η λογική αρχιτεκτονική των εφαρμογών που καλύπτει ο ΙΣΟΚΡΑΤΗΣ αποτυπώνεται στο παρακάτω σχήμα:



Οι εφαρμογές οι οποίες απευθύνονται στους **εξωτερικούς χρήστες** εξυπηρετούνται από τον IIS server (asp applications), καθώς και από 5 tomcat (jsp application) οι οποίοι εκτελούνται σε περιβάλλον Windows 2003 στον εξυπηρετητή ES7000.

Τα δεδομένα των εφαρμογών είναι καταχωρημένα σε πίνακες στη βάση δεδομένων SQL Server, σε περιβάλλον Windows 2008 . Οι αντίστοιχες εφαρμογές είναι γραμμένες σε Java 5.

Για τη διαχείριση της υπηρεσίας και την προετοιμασία των δεδομένων χρησιμοποιούνται εφαρμογές που απευθύνονται σε **εσωτερικούς χρήστες** και εξυπηρετούνται από έναν IIS server και έναν tomcat, οι οποίοι εκτελούνται σε περιβάλλον Windows 2000 στον εξυπηρετητή Compaq.

**Ο Δ.Σ.Α. έχει αναπτύξει στην Τ.Ν.Π. «ΙΣΟΚΡΑΤΗΣ» πολλαπλές υπηρεσίες ιδιαίτερα σημαντικές για την άσκηση του δικηγορικού επαγγέλματος:**

Οι βασικές θεματικές ενότητες του πληροφοριακού συστήματος της Τράπεζας Νομικών Πληροφοριών του Δ.Σ.Α. «ΙΣΟΚΡΑΤΗΣ» είναι οι εξής:

* Εθνική Νομοθεσία
* Εθνική Νομολογία
* Κοινοτικό Δίκαιο – Εναρμόνιση
* Θησαυρός Νομικών Όρων
* Δημοσίευση Αποφάσεων Δικαστηρίων (σύνταξη και αποστολή SMS – E-mail)
* Παρακολούθηση ροής Δικαστικών Υποθέσεων (σύνταξη και αποστολή SMS – E-mail)
* Πινάκια
* Υποδείγματα Αγωγών
* Ηλεκτρονική έκδοση ΝοΒ και ΚΝοΒ, με ενιαία θεματικά ευρετήρια
* Υπολογιστικές Εφαρμογές (Τόκοι Υπερημερίας, Τόκοι Υπερημερίας Δημοσίου, Τόκοι επιδικίας, Δικαστικό ένσημο, Αμοιβές Εμμίσθων, Τέλος Απογράφου, Υπολογισμός Ασφαλιστικών)
* Δημοψηφίσματα
* Υπηρεσίες σε Δικηγόρους – Δικαστές με προβλήματα όρασης

**ΧΡΗΣΤΕΣ ΚΑΙ ΧΡΗΣΗ ΣΥΣΤΗΜΑΤΟΣ**

ΣΥΝΟΛΟ ΣΥΝΔΡΟΜΗΤΩΝ: 49.500

ΗΜΕΡΗΣΙΟΙ ΕΠΙΣΚΕΠΤΕΣ: 17.000 - 30.000

ΤΑΥΤΟΧΡΟΝΟΙ ΧΡΗΣΤΕΣ Νομοθεσίας – Νομολογίας: 318.

Στις λοιπές υπηρεσίες ο αριθμός χρηστών είναι απεριόριστος.

Υπάρχουν όλες οι απαιτούμενες εφαρμογές για την υποστήριξη των συνδρομητών και χρηστών, μέσω συστήματος άμεσης επικοινωνίας και ενημέρωσης για κάθε ζήτημα που τους αφορά, καθώς και μέσω συστήματος υποστήριξης στατιστικών στοιχείων πρόσβασης και χρήσης.

**ΑΝΤΙΚΕΙΜΕΝΟ ΤΟΥ ΕΡΓΟΥ**

**Εισαγωγή**

Το αντικείμενο του Έργου περιλαμβάνει την On Line εγγραφή στον συνδρομητών στην ΤΝΠ του Δ.Σ.Α. “ΙΣΟΚΡΑΤΗΣ” On Line ηλεκτρονικές συναλλαγές, διαδικασίες ασφαλούς πρόσβασης και ενημέρωση του Λογιστηρίου.

Αυτό προϋποθέτει την υποστήριξη των ηλεκτρονικών Συναλλαγών μέσω του πιστωτικού ιδρύματος που σήμερα υποστηρίζει ο Δ.Σ.Α.

1. Συγκεκριμένα κάθε Φυσικό ή Νομικό πρόσωπο θα έχει τη δυνατότητα On Line Εγγραφής του στην Τ.Ν.Π. «ΙΣΟΚΡΑΤΗΣ», σύμφωνα με τις ακόλουθες προδιαγραφές:
   * + Συμπλήρωση φόρμας με τα προσωπικά στοιχεία του υποψήφιου συνδρομητή.
     + Συμπλήρωση Επαγγελματικής Ιδιότητας.
     + Προσδιορισμός τιμολογιακής πολιτικής σύμφωνα με τις αποφάσεις του Δ.Σ. του Δ.Σ.Α.
     + Επιλογή χρόνου χρήσης συστήματος.
     + Ηλεκτρονική πληρωμή συνδρομής.
     + On Line ασφαλής απόκτηση Κωδικών Πρόσβασης για κάθε συνδρομητή με επιλογή UserName και ενημέρωση Password μέσω SMS ή E-Mail).
     + Έκδοση παραστατικών τιμολογίων για τον χρήστη.
     + Δημιουργία καρτέλας συνδρομητή.
     + Δημιουργία ημερολογίου.
     + Web Services για ενημέρωση λογιστηρίου.
     + Web Services για ενημέρωση πελατών Δ.Σ.Α.
     + Web Services για απενεργοποίηση πελατών Δ.Σ.Α., εάν δεν ανανεωθεί η συνδρομή.
2. Κάθε Φυσικό ή Νομικό πρόσωπο θα έχει την δυνατότητα On Line Ανανέωσης της συνδρομής του (ακόμη και εκπρόθεσμα) στην Τ.Ν.Π. «ΙΣΟΚΡΑΤΗΣ», σύμφωνα με τις ακόλουθες προδιαγραφές (η υπηρεσία αυτή θα υποστηρίζει και τους σημερινούς στρατηγικούς συνδρομητές του «ΙΣΟΚΡΑΤΗ», Δικηγορικούς Συλλόγους, Φορείς του Δημοσίου κ.λπ.):

* Συμπλήρωση φόρμας με τα προσωπικά στοιχεία του συνδρομητή και ταυτοποίησή τους με τον ΑΦΜ της προηγούμενης εγγραφής του στο σύστημα.
* Επιλογή χρόνου χρήσης συστήματος.
* Υπολογισμός συνδρομής.
* Ηλεκτρονική πληρωμή συνδρομής.
* Έκδοση παραστατικών για τον χρήστη.
* On Line ασφαλής απόκτηση (εάν επιθυμεί) νέων Κωδικών Πρόσβασης.
* Ενεργοποίηση καρτέλας συνδρομητή.
* Δημιουργία ημερολογίου.
* Web Services για ενημέρωση λογιστηρίου.
* Web Services για ενημέρωση πελατών Δ.Σ.Α.

Ο Ανάδοχος θα πρέπει:

1. Να προβεί στην προμήθεια και την εγκατάσταση του απαραίτητου λογισμικού, εάν απαιτείται για την υποστήριξη της λειτουργίας των εφαρμογών που θα αναπτυχθούν στις υποδομές του Δ.Σ.Α., η οποία θα διασφαλίζει την αρμονική λειτουργία του συστήματος. Συγκεκριμένα :

* Ανάπτυξη εφαρμογών για τους εσωτερικούς χρήστες, για τη διαχείριση των συνδρομητών, τιμολογίων κ.λπ.
* Ανάπτυξη εφαρμογών υποστήριξης φόρμας υποβολής αιτήματος εγγραφής στον “ΙΣΟΚΡΑΤΗ” (τουλάχιστον δίγλωσσης).
* Υπολογιστικές εφαρμογές - Προσδιορισμός τιμήματος ετήσιας συνδρομής.
* Ηλεκτρονικές Συναλλαγές - Ανάπτυξη εφαρμογών διαλειτουργικότητας (Web Services) ανάμεσα στην ΤΝΠ “ΙΣΟΚΡΑΤΗΣ” και το Πιστωτικό Ίδρυμα που συνεργάζεται ο Δ.Σ.Α.
* Ανάπτυξη εφαρμογών διαλειτουργικότητας (Web Services) ανάμεσα στην ΤΝΠ “ΙΣΟΚΡΑΤΗΣ” και του Πληροφοριακού Συστήματος του Δ.Σ.Α. που υποστηρίζει το Λογιστήριο. On Line ενημέρωση καρτέλας πελατών, Λογιστηρίου, Συνδρομητών, κ.λπ.
* Αυτόματη ενεργοποίηση εγγραφής και πρόσβασης στο Σύστημα.
* Αυτόματη απενεργοποίηση πρόσβασης στο Σύστημα εάν δεν έχει ανανεωθεί η συνδρομή
* Εκπαίδευση Υπηρεσιών Δ.Σ.Α. για τη χρήση και την υποστήριξη του συστήματος.

Το απαιτούμενο λογισμικό διαθέτει σύγχρονο web based περιβάλλον πρόσβασης ανοικτής αρχιτεκτονικής Java για το σύνολο των χρηστών, είτε δηλαδή για τους διαχειριστές, είτε για τους εξειδικευμένους users, είτε για τους τελικούς εσωτερικούς ή εξωτερικούς χρήστες.

Η ανάπτυξη WEB Εφαρμογών θα ακολουθεί τα πρότυπα της αρχιτεκτονικής Single-page application (SPA).

Το περιβάλλον πρόσβασης διασφαλίζει την ελεγχόμενη πρόσβαση στην πληροφορία, παρέχοντας εγγενώς όλα τα χαρακτηριστικά του συστήματος.

**ΠΑΡΑΡΤΗΜΑ Γ**

**ΟΙΚΟΝΟΜΙΚΗ ΠΡΟΣΦΟΡΑ**

|  |  |
| --- | --- |
| ΣΥΝΟΛΙΚΗ ΑΜΟΙΒΗ ΧΩΡΙΣ ΦΠΑ |  |
| ΦΠΑ 24% |  |
| ΣΥΝΟΛΙΚΗ ΑΜΟΙΒΗ ΜΕ ΦΠΑ – ΤΕΛΙΚΗ ΑΜΟΙΒΗ ΑΝΑΔΟΧΟΥ |  |